Խադեր Ադնան

Խադեր Ադնան (, ), Խադեր Ադնան Մոհամմադ Մուսա, պաղեստինցի քաղաքական ակտիվիստ և բանտարկյալ, որ մահացել է 87-օրյա հացադուլից հետո, որն սկսել էր ի նշան իր ձերբակալության։ Կյանքի ընթացքում մինչև տասներկու անգամ բանտարկվել է որպես նախնական կալանքի մի մաս՝ մի ընթացակարգով, որը թույլ է տալիս Իսրայելին կալանավորել մարդկանց 6 ամսով վերականգնվող ժամկետներով՝ առանց մեղադրանքի կամ դատավարության՝ հիմնված ենթադրյալ «ազգային անվտանգությանը վտանգող գործողությունների» վրա։

Ձերբակալություններ 
Ադնանը Ալ-Ակսայի երկրորդ ապստամբություն ժամանակ 2000-2007 թվականներին եղել է Պաղեստինի Իսլամական Ջիհադի ներկայացուցիչը Հորդանան գետի Արևմտյան ափում։ Պաղեստինի իսլամական ջիհադը Իսրայելից բացի արևմտյան մի քանի երկրներում համարվում է ահաբեկչական կազմակերպություն։ Թեև Ադնանը 1999 թվականից ի վեր մի քանի անգամ կալանավորվել է զինված կազմակերպությունում ենթադրյալ գործունեության կասկածանքով, բայց երբեք առնչություն չի ունեցել զինված միավորումների հետ և նրան երբեք մեղադրանք չի առաջադրվել այդ կապակցությամբ։

2011 թվականի դեկտեմբերին Ադնանը ձերբակալվել և կալանավորվել է, իսկ հաջորդ օրը նա հացադուլ է հայտարարել՝ բողոքելով կալանքի պայմանների դեմ։ Իսրայելի պետական բանտային ծառայությունը համաձայնել է ազատ արձակել Ադնանին 2012 թվականի ապրիլի 17-ին և դադարեցնել նրա 66-օրյա հացադուլը, որն այն ժամանակ ամենաերկարն էր Պաղեստինի պատմության մեջ։

Ադնանը վերջին անգամ ձերբակալվել էր 2023 թվականի փետրվարի 5-ին և մահացել է բանտում մայիսի 2-ին՝ 45 տարեկան հասակում, տասներկուերորդ ձերբակալության ժամանակ՝ 87-օրյա հացադուլից հետո։ Նա քրեակատարողական համակարգում պատիժ է կրել ընդհանուր առմամբ ավելի քան ութ տարի։

Մահվանը հաջորդող գործողություններ 
Երբ Ադնանի մահվան լուրը հայտնի է դարձել, օկուպացված տարածքներում համընդհանուր գործադուլ է հայտարարվել։ Ի պատասխան հրթիռների արձակումների՝ իսրայելական կործանիչները ռմբակոծել են Գազայի թիրախները , ինչի արդյունքում 58-ամյա տղամարդ է զոհվել, հինգ մարդ վիրավորվել։

Ծանոթագրություններ 

Քաղաքացիական անհնազանդություն
Պաղեստինցի հասարակական գործիչներ
Իսրայելա-պաղեստինյան հակամարտություն
Ազատազրկման վայրերում մահացածներ
Պաղեստինցի հեղափոխականներ